Age of Empires: The Rise of Rome

Age of Empires: The Rise of Rome (RoR) on vuonna 1998 ilmestynyt laajennusosa pelille Age of Empires. Kuten alkuperäisessä osassa, pelin idea on kerätä resursseja, rakentaa, kehittyä ja sotia. Lisäosa tuo uutta pelattavaa sisältöä sekä yksinkertaistaa pelimekaniikkaa.

Lisäosassa on neljä uutta kansaa: Makedonia, Rooma, Karthago ja Palmyra sekä uusia yksiköitä, kuten sotanorsuja ja linkomiehiä. Uusia skenaarioita on kolme: Rise of Rome, Ave caesar ja Rooman tuho. Lisäksi yksiköiden tuotanto on merkittävästi tehokkaampaa ja helpompaa kuin perusosassa, koska pelaaja voi määrittää tuotettavaksi seitsemän tiettyä yksikköä automaattisesti tarvitsematta antaa uutta komentoa jokaisen yksikön valmistumisen välissä. Kehitysjono on kuitenkin käytössä vain yksiköiden valmistuksessa, eikä esimerkiksi uusien maatilojen rakentaminen hoidu automaattisesti vanhan maatilan kuihduttua.

Lähteet 

Age of Empires -pelit
Vuoden 1998 videopelit